9. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ. 4176 της 1/17 Ιουλ. 1954 Περί των τηρητέων διατυπώσεων κατά την διαμετακόμισιν αποσκευών επιβατών εξωτερικού. Εν όψει της παρ. 1 άρθρ. 69 του Νόμ. 1165/1918 «περί Τελωνειακού Κώδικος», ως τούτο αντικατεστάθη δια του άρθρ. 5 του Νόμ. 2876/1954 της παρ. 2 του άρθρ. 133 του αυτού Νόμ. 1165/1948 της προστεθείσης δια του άρθρ. 17 του Α.Ν. 791/1948. Άρθρ.1.-«1.Αι παρ’ επιβατών, αφικνουμένων εκ του εξωτερικού, κομιζόμεναι αποσκευαί, αι μη αναγραφόμεναι εις δηλωτικά εισαγωγής, δύνανται να διαμετακομίζωνται δι’ έτερον Τελωνείον του εσωτερικού, τη προφορική αιτήσει του επιβάτου, επί τη εκδόσει της σχετικής προς τούτο αδείας διαμετακομίσεως αποσκευών επιβάτου, άνευ προηγουμένης χορηγήσεως εις τον επιβάτην της δυνάμει των διατάξεων της παρούσης αποφάσεως, προβλεπομένης αποδείξεως παραλαβής αποσκευών επιβάτου. Επί της κατά τ’ ανωτέρω εκδιδομένης αδείας και εις την ένδειξιν «Αριθμός αποδείξεως παραλαβής αποσκευών» αυτής, δέον όπως αναγράφηται η φράσις «άμεσος διαμετακόμισις». Η παρ. 1 ετροποποιήθη ως άνω δια της υπ’ αριθ. Τ. 5839/290 της 6/10 Δεκ. 1973 (ΦΕΚ Β΄ 1442) αποφ. Υπ. Οικονομικών. 2.Η διαμετακόμισις των ως άνω αποσκευών ενεργείται επί τη εκδόσει «αδείας διαμετακομίσεως υποκειμένων αποσκευών», μετά προηγουμένην σφράγισιν αυτών, κατά τρόπον εξασφαλίζοντα το περιεχόμενόν των, και δια παραδόσεως τούτων, συνοδεία τελωνειακού οργάνου, εις τον πλοίαρχον ή δια λογαριασμόν τούτου εις τον λογιστήν του πλοίου. Η ανωτέρω «άδεια διαμετακομίσεως», εισαγομένη νυν το πρώτον δυνάμει της παρούσης αποφάσεως, εκδίδεται εις 3 αντίτυπα δια παρεμβολής αποτυπωτικού χάρτου. Εκ τούτων το πρώτον (υπό στοιχ. Α΄) χρησιμοποιείται ως άδεια φορτώσεως ως και δια την παράδοσιν των αποσκευών εις τον πλοίαρχον ή τον λογιστήν του πλοίου, συντασσομένης επ’ αυτού σχετικής πράξεως και υπογραφομένης υπό του παραλαμβάνοντος πλοιάρχου ή λογιστού, του παραδίδοντος αρμοδίου δια την φόρτωσιν τελωνειακού οργάνου και του επιβάτου ή αντιπροσώπου αυτού. Το αντίτυπον τούτο παραμένει παρά τη Τελωνειακή Αρχή της αποστολής και χρησιμοπιοείται και ως τίτλος δια την βεβαίωσιν των τυχόν οφειλομένων δικαιωμάτων υπερημερίας ή άλλων φόρων ή τελών, υποβαλλόμενον επί τη τακτοποιήσει του εις την Διεύθυνσιν Τελωνειακού Ελέγχου μετά των λοιπών μηνιαίων παραστατικών. Το δεύτερον (υπό στοιχ. Β΄) αντίτυπον της αδείας χρησιμεύει ως συνοδευτικόν έγγραφον και παραδίδεται εις τον πλοίαρχον ή τον λογιστήν του πλοίου προς κατάθεσιν εις την Τελωνειακήν Αρχήν του προορισμού των αποσκευών. Η κατά τα ανωτέρω συντασσομένη πράξις παραδόσεως επί του υπό στοιχ. Α΄ αντιτύπου της αδείας διαμετακομίσεως (πράξις) έχει ούτω: «Ο υπογεγραμμένος ….... … παρέλαβον τας ως άνω αποσκευάς ως και το Β΄ αντίτυπον της παρούσης αδείας διαμετακομίσεως και αναλαμβάνω   την   υποχρέωσιν  όπως  καταθέσω  τούτο (Αντί της σελ. 357) Σελ. 357(α) Τεύχος 508 – Σελ. 25 Διαμετακόμιση 30.Δ.α.8-9 και παραδώσω τας αποσκευάς εις τον προϊστάμενον της Τελωνειακής Αρχής ……». Εν περιπτώσει πραγματοποιήσεως της μεταφορτώσεως επί τη προσαγωγή φορτωτικής δεν συντάσσεται η ανωτέρω πράξις παραδόσεως, αλλ’ επί του υπό στοιχ. Α΄ αντιτύπου της αδείας διαμετακομίσεως βεβαιούται απλώς η φόρτωσις παρά του αρμοδίου τελωνειακού οργάνου προσαρτωμένου εις αυτό αντιγράφου της προσαχθείσης φορτωτικής. Το τρίτον αντίτυπον της αδείας μεταφορτώσεως παραμένει ως στέλεχος παρά τη Τελωνειακή Αρχή της αποστολής και υποβάλλεται εις το τέλος του οικονομικού έτους εις την Διεύθυνσιν του Τελωνειακού Ελέγχου. 3.Αι αποσκευαί εφ’ όσον προορίζονται δια λιμένα, ένθα εδρεύει Διεύθυνσις Τελωνείου ή Τελωνείον Α΄ τάξεως απαλλάσσονται της τελωνειακής εξετάσεως, της Τελωνειακής αρχής της αποστολής περιοριζομένης εις ζύγισιν τούτων μικτοβαρώς. Κατ’ εξαίρεσιν, δύναται η Τελωνειακή Αρχή, οσάκις κρίνει σκόπιμον, να προβή εις πρόχειρον ή και κανονικήν εξέτασιν των αποσκευών. Ενεργουμένης κανονικής εξετάσεως, το αποτέλεσμα αυτής αναγράφεται επί του πρώτου και του δευτέρου αντιτύπου της αδείας διαμετακομίσεως. Εάν εκ της εξετάσεως ήθελε διαπιστωθή η ύπαρξις υποκειμένων ειδών εμπορικού χαρακτήρος, η διαμετακόμισις ενεργείται επί τη παροχή της υπό της παρ. 2 του άρθρ. 37 του Τελωνειακού Κώδικος προβλεπομένης εγγυήσεως, ήτις δύναται να συντάσσηται και υπογράφηται επ’ αυτού τούτου του Α΄ αντιτύπου της αδείας, της Τελωνειακής Αρχής δυναμένης εν τη περιπτώσει ταύτη ν’ αξιώση κατά την κρίσιν της και την προσαγωγήν φορτωτικής. Ωσαύτως, ενεργηθείσης τυχόν κανονικής εξετάσεως, δύναται να παρέχηται τοιαύτη εγγύησις ή να αξιούται και η προσαγωγή φορτωτικής κατά την κρίσιν της Τελωνειακής Αρχής και προκειμένου περί υποκειμένων ειδών ατομικής χρήσεως του επιβάτου λόγω συντρεχουσών ειδικών συνθηκών αναφερομένων είτε εις το περιεχόμενον των αποσκευών αυτού, είτε εις την χωρητικότητα ή είδος του πλοίου κλπ. 4.Επί τη παραλαβή των αποσκευών, η Τελωνειακή Αρχή του προορισμού των εκδίδει απόδειξιν παραλαβής αποσκευών επιβάτου, εις το στέλεχος της οποίας προσαρτά το υπό του πλοιάρχου ή λογιστού του πλοίου κατατιθέμενον αυτή Β΄ αντίτυπον της αδείας διαμετακομίσεως και ακολούθως διαβιβάζει εις την Τελωνειακήν Αρχήν της αποστολής αντίγραφον του ως άνω υπό στοιχ. Β΄ αντιτύπου της αδείας, εφ’ ου σημειοί λεπτομερώς και τας τυχόν διαπιστωθείσας διαφοράς, ως και τον αριθμόν της εκδοθείσης αποδείξεως παραλαβής αποσκευών. Σελ. 358(α) Τεύχος 508 – Σελ. 26 Βάσει του αντιγράφου τούτου το Τελωνείον της αποστολής προβαίνει εις την τακτοποίησιν των αντιστοίχων παραστατικών του. 5.Οσάκις κατά την υπό του Τελωνείου του προορισμού εξέτασιν των αποσκευών ήθελον διαπιστωθή διαφοραί, δι’ ας συντρέχει περίπτωσις διώξεως επί λαθρεμπορία, ενεργούνται τα νόμιμα. Κατά πάσαν άλλην περίπτωσιν αι διαφοραί αύται τίθενται, υπ’ όψιν του αρμοδίου Επιθεωρητού Τελωνείων όστις δι’ αποφάσεώς του ορίζει τον τρόπον της τακτοποιήσεως των διαφορών τούτων, εφ’ όσον κατ’ εκτίμησιν των πραγματικών περιστατικών κρίνει ότι πρόκειται περί απλής ανωμαλίας και ουχί ουσιαστικής τοιαύτης αποσκοπούσης εις την καταδολίευσιν των συμφερόντων του Δημοσίου ή άλλην τινά παράνομον πράξιν. 30.Δ.α.9 Διαμετακόμιση Άρθρ.2.-1.Η διαμετακόμισις των ως άνω αποσκευών δια λιμένα ένθα εδρεύει Τελωνείον Β΄ ή Γ΄ τάξεως ενεργείται κατά την εν άρθρ. 1 διαγραφομένην διαδικασίαν επί τη προσαγωγή όμως και του διαβατηρίου του επιβάτου, πάντοτε δε μετά προηγουμένην κανονικήν εξέτασιν των αποσκευών και προσδιορισμόν των εις αυτάς αναλογούντων δασμών και λοιπών φόρων, κατά τας διατάξεις του Α.Ν. 2244/1953, αίτινες αναγράφονται επί των υπό στοιχ. Α΄ και Β΄ αντιτύπων της αδείας μετακομίσεως. 2.Κατά τας περιπτώσεις ταύτας η κατά το πέμπτον εδάφιον της παρ. 3 του προηγουμένου άρθρου παροχή εγγυήσεως είναι υποχρεωτική, εκτός εάν η μεταφόρτωσις πραγματοποιήται επί τη προσαγωγή φορτωτικής, οπότε η παροχή της εγγυήσεως εναπόκειται εις την κρίσιν του Τελώνου, κατά τα ειδικώτερον εν τω εδαφίω τούτω οριζόμενα. 3.Η Τελωνειακή Αρχή του προορισμού επί του κατά την παρ. 4 του προηγουμένου άρθρου διαβιβαζομένου εις την Τελωνειακήν Αρχήν της αποστολής αντιγράφου της αδείας διαμετακομίσεως, σημειοί και τον αριθμόν ως και την χρονολογίαν του εκδοθέντος δια τον τελωνισμόν πρωτοκόλλου εξετάσεως αποσκευών, προσέτι δε τον αριθμόν και την χρονολογίαν του εκδοθέντος αποδεικτικού εισπράξεως των αναλογούντων δασμών και λοιπών φόρων ή τον αριθμόν και την χρονολογίαν του πρωτοκόλλου κηρύξεως των αποσκευών ως αζητήτων, εις περίπτωσιν μη παραλαβής των. Άρθρ.3.-Προκειμένου περί μεταφορτώσεως δια το εσωτερικόν αποσκευών επιβατών εξωτερικού, κομιζομένων ατμοπλοϊκώς και εγγεγραμμένων εις δηλωτικά εισαγωγής, εφ’ όσον εκ της ενεργουμένης προχείρου εξετάσεως διαπιστούται, ότι πρόκειται πράγματι περί αποσκευών και ουχί περί εμπορευμάτων, αύτη ενεργείται βάσει αιτήσεως του ενδιαφερομένου (συντασσομένης εφ’ απλού χάρτου) τηρουμένων κατά τα λοιπά των εν τοις προηγουμένοις άρθρ. 1 και 2 οριζομένων. «Η κατά τ’ ανωτέρω μεταφόρτωσις επιτρέπεται επίσης να ενεργείται και υπό ενδιαμέσου μεταφορέως, υπό την προϋπόθεσιν λήψεως, κατά την κρίσιν της Τελωνειακής Αρχής, εξασφαλιστικών των συμφερόντων του Δημοσίου μέτρων». Το δεύτερο εδάφιο προστέθηκε από την Τ. 3247/378/8 Νοεμ. – 1 Δεκ. 1978 (ΦΕΚ Β΄ 1051) απόφ. Υπ. Οικονομικών. Άρθρ.4.-1.Η διαμετακόμισις εις το εσωτερικόν των ως άνω αποσκευών δια σιδηροδρόμου ή αεροπλάνου ενεργείται κατά τας ειδικάς περί τούτων διατάξεις, εφαρμοζομένων κατ’ αναλογίαν και κατά περίπτωσιν και των εν τοις προηγουμένοις άρθροις της παρούσης αποφάσεως οριζομένων, εφ’ όσον ταύτα δεν αντίκεινται εις τας άνω ειδικάς διατάξεις. 2.Αι αποσκευαί μεταφέρονται συνοδεία τελωνειακού οργάνου εις τον σιδηροδρομικόν σταθμόν ή τον αερολιμένα δι’ ου πρόκειται να ενεργηθή η μεταφόρτωσις, η εκεί δε Τελωνειακή Αρχή βεβαιοί επί του υπό στοιχ. Α΄ αντιτύπου της αδείας διαμετακομίσεως την παραλαβήν των προς μεταφόρτωσιν αποσκευών, εν συνεχεία δε γνωρίζει εις το Τελωνείον της αποστολής και την πραγματοποίησιν της μεταφορτώσεως. Η σχετική πράξις συντάσσεται επί του υπό στοιχ. Β΄ αντιτύπου της αδείας, ούτινος τα στοιχεία δύναται να καταχωρώνται εις ειδικόν βοηθητικόν βιβλίον τηρούμενον παρά της Τελωνειακής Αρχής. 3.Αι διατάξεις των προηγουμένων παρ. 1 και 2 εφαρμόζονται κατ’ αναλογίαν και προκειμένου περί αποσκευών κομιζομένων αεροπορικώς ή σιδηροδρομικώς και διαμετακομιζομένων δια το εσωτερικόν ατμοπλοϊκώς, σιδηροδρομικώς ή αεροπορικώς. Άρθρ.5.-1.Η διαμετακόμισις των ως άνω αποσκευών, εις το εξωτερικόν ενεργείται κατά τας διατάξεις των προηγουμένων άρθρων άνευ τελωνειακής εξετάσεως ή μετά πρόχειρον ή κανονικήν τοιαύτην κατά την κρίσιν του αρμοδίου Τελώνου. Eάν εκ της εξετάσεως ήθελε διαπιστωθή ότι πρόκειται περί βαρυτελών ειδών, δύναται κατά την κρίσιν της Τελωνειακής Αρχής να απαιτηθή η προσαγωγή φορτωτικής και εις εξαιρετικάς περιπτώσεις και δι’ αποχρώντας λόγους και η παροχή εγγυήσεως περί αποβιβάσεως των αποσκευών εις τον λιμένα προορισμού των του εξωτερικού, οσάκις πρόκειται περί ειδών περιλαμβανομένων εις τα εις εκτέλεσιν του άρθρ. 58 του Τελωνειακού Κώδικος εκδοθέντα ή εκδιδόμενα Β. Δ/τα. Της παροχής της κατά τ’ ανωτέρω εγγυήσεως εξαιρούνται τα υπό αλλοδαπών δειγματοφόρων κομιζόμενα μεθ’ εαυτών είδη προς επίδειξιν και επανεξαγωγήν παρά των ιδίων. 2.Οσάκις η διαμετακόμισις των αποσκευών ενεργήται δια μεταφορικού μέσου μη αναχωρούντος κατ’ ευθείαν δια το εξωτερικόν αι αποσκευαί σφραγίζονται και αποτίθενται, κατά το δυνατόν, εις ιδιαίτερον διαμέρισμα του μεταφορικού μέσου. Παραλλήλως και επί του εις τον πλοίαρχον ή λογιστήν παραδιδομένου εις την περίπτωσιν ταύτην υπό στοιχ. Β΄ αντιτύπου της αδείας διαμετακομίσεως αναγράφεται ο όρος «να γνωσθή η διέλευσις και το αλύμαντον των σφραγίδων». Το αντίτυπον τούτο παραδίδεται εις την Τελωνειακήν Αρχήν του τελευταίου σημείου προσεγγίσεως ή διελεύσεως του μεταφορικού μέσου εν τη ημεδαπή. Η Τελωνειακή αύτη αρχή συντάσσει επ’ αυτού την σχετικήν πράξιν περί διελεύσεως και διαβιβάζει εν συνεχεία τούτο εις την Τελωνειακήν αρχήν της αποστολής προς τακτοποίησίν της. Τα αυτά εφαρμόζονται και προκειμένου περί διαμετακομίσεως εις το εξωτερικόν αποσκευών δι’ ας παρεσχέθη τυχόν εγγύησις κατά (Αντί για τη σελ. 359(γ) Σελ. 359(δ) Τεύχος 699 – Σελ. 97 Διαμετακόμιση 30.Δ.α.9 τας διατάξεις της προηγουμένης παραγράφου. Εν τη περιπτώσει ταύτη η εγγύησις λύεται επί τη λήψει της κατά τ’ ανωτέρω βεβαιώσεως της Τελωνειακής Αρχής του τελευταίου σημείου προσεγγίσεως ή διελεύσεως του μεταφορικού μέσου. 3.Αι διατάξεις των προηγουμένων παραγράφων εφαρμόζονται κατά αναλογίαν και δια την διαμετακόμισιν εις το εξωτερικόν ειδών ατομικής χρήσεως επιβατών εξωτερικού δια της ταχυδρομικής οδού. Δια τας τοιαύτας όμως μεταφορτώσεις δεν παρέχεται εγγύησις περί αποβιβάσεως εις τον τόπον προορισμού του εξωτερικού των αποστελλομένων ειδών, της Τελωνειακής Αρχής αρκουμένης εις την ενυπόγραφον βεβαίωσιν της ταχυδρομικής υπηρεσίας περί παραλαβής του δέματος, συντασσομένην και υπογραφομένην επί του υπό στοιχ. Α΄ αντιτύπου της αδείας διαμετακομίσεως, μετά μνείας της εκδιδομένης υπό της υπηρεσίας ταύτης αποδείξεως παραλαβής. 4.Οσάκις αι αποσκευαί πρόκειται ν’ αποσταλώσιν εις το εξωτερικόν, κατόπιν μεταφορτώσεως εις έτερον λιμένα του εσωτερικού, εφαρμόζονται κατ’ αναλογίαν αι διατάξεις του άρθρ. 4 εν συνδυασμώ προς τας του παρόντος άρθρου. Άρθρ.6.-1.Ο τύπος της υπό της παρούσης προβλεπομένης αδείας διαμετακομίσεως υποκειμένων αποσκευών ορίζεται ως ακολούθως: Τελωνείον ………….. Αυξ. αριθ. …….………… Άδεια Διαμετακομίσεως     Υποκειμένων Αποσκευών Επιτρέπεται εις τον …. όπως μεταφορτώση τας εν τη υπ’ αριθ. …..(α) αναφερομένας αποσκευάς συγκειμένας εκ κόλλων …….μικτού βάρους ………… δια το τελωνείον …… και δια του ………………………………….(β) Εν ………….τη ………… 195               Ο Τελώνης 